**Ministru kabineta noteikumu projekta "Grozījumi Ministru kabineta 2015.gada 29.septembra noteikumos Nr.557 "*De minimis* atbalsta uzskaites un piešķiršanas kārtība lauksaimniecības nozarē"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisijas (ES) 2013.gada 18.decembra Regula Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr.1408/2013) un Lauksaimniecības un lauku attīstības likuma 5.panta septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik atbalsts lauksaimniecības nozarē, kurš tiek piešķirts kā *de minimis* atbalsts, tiek administrēts un uzraudzīts atbilstoši Ministru kabineta 2015.gada 29.septembra noteikumiem Nr.557 „*De minimis* atbalsta uzskaites un piešķiršanas kārtība lauksaimniecības nozarē ” (turpmāk – noteikumi Nr.557). Lai varētu precīzi piemērot Komisijas regulu Nr.1408/2013 un Lauku atbalsta dienests varētu reģistrēt un apkopot visu informāciju par šīs regulas piemērošanu, kā arī lai nepieļautu, ka tiek pārsniegta *de minimis* atbalsta robežvērtība vienam atbalsta pretendentam, kas noteikta Komisijas regulas Nr.1408/2013 3.panta 2.punktā, kā arī maksimālā kumulatīvā *de minimis* atbalsta summa, kuru dalībvalsts drīkst piešķirt saskaņā ar Komisijas regulas Nr.1408/2013 3.panta 3.punktu, noteikumu projektā paredzēts, ka *de minimis* atbalsta sniedzējam ir pienākums noslēgt līgumu ar Lauku atbalsta dienestu par elektroniskās pieteikšanās sistēmas (EPS) lietošanu, lai nodrošinātu, ka turpmāk *de minimis* atbalsta sniedzējs uzskaites veidlapu *de minimis* atbalsta piešķiršanai (2.pielikums) izveido un aizpilda Lauku atbalsta dienesta elektroniskajā pieteikšanās sistēmā (EPS). Aizpildot *de minimis* atbalsta uzskaites veidlapu Lauku atbalsta dienesta elektroniskajā pieteikšanās sistēmā (EPS), atbalsta sniedzējam būs pieejami Lauku atbalsta dienesta rīcībā esošie dati par atbalsta pretendentam iepriekš piešķirto *de minimis* atbalstu saskaņā ar Komisijas regulu Nr.1408/2013, Komisijas 2014.gada 27.jūnija Regulu (ES) Nr.717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē un Lauku atbalsta dienesta piešķirto *de minimis* atbalstu saskaņā ar Eiropas Komisijas (ES) 2013.gada 18.decembra regulu Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. Jaunā prasība ļaus nodrošināt to, ka informācija par atbalsta pretendentiem piešķirto *de minimis* atbalstu lauksaimniecības, zvejniecības un akvakultūras jomā, kā arī informācija par Lauku atbalsta dienesta piešķirto citu *de minimis* atbalstu tiks apkopota vienotā datubāzē.Noteikumi Nr.557 nosaka, ka atbalsta pretendentam ir nepieciešams sniegt informāciju ne tikai par kārtējā un iepriekšējos divos fiskālajos gados saņemto *de minimis* atbalstu un citu valsts atbalstu, bet arī par atbalsta pretendenta plānoto citu *de minimis* atbalstu un citu valsts atbalstu. Lai nodrošinātu skaidrāku šī regulējuma uztveri, Ministru kabineta noteikumu projekts "Grozījumi Ministru kabineta 2015.gada 29.septembra noteikumos Nr.557 "*De minimis* atbalsta uzskaites un piešķiršanas kārtība lauksaimniecības nozarē"" (turpmāk – noteikumu projekts) ir papildināts ar terminu “plānotais *de minimis* atbalsts” un “plānotais cits valsts atbalsts” skaidrojumu. Ar terminiem “plānotais *de minimis* atbalsts” un “plānotais cits valsts atbalsts” ir apzīmēts tāds atbalsts, uz kuru atbalsta pretendents ir paralēli pieteicies citā atbalsta programmā vai pieteicies individuālam atbalstam, bet par kuru atbalsta sniedzējs vēl nav pieņēmis lēmumu. Ievērojot minēto, precizēts arī 1.pielikuma 2.1., 2.2. un 2.3.apakšpunkts.Lai korekti tiktu ievēroti Komisijas regulas Nr.1408/2013 6.panta 4.punkta nosacījumi attiecībā uz datu to glabāšanu, kuri nepieciešami, lai pierādītu Komisijas regulas Nr.1408/2013 nosacījumu ievērošanu, noteikumu projekts paredz precizēt MK noteikumus Nr.557, nosakot, ka *de minimis* atbalsta pretendentam ir pienākums glabāt ne tikai *de minimis* atbalsta uzskaites veidlapas, bet arī visus datus par *de minimis* atbalsta piešķiršanu 10 gadus no *de minimis* atbalsta piešķiršanas dienas.Lai atbalsta sniedzējam būtu skaidrs, ka, izvērtējot piešķiramā *de minimis* atbalsta apmēru, ir nepieciešams ņemt vērā *de minimis* atbalsta pretendenta iepriekš saņemto citu valsts atbalstu par tām pašām attiecināmajām izmaksām, lai netiktu pārsniegta nedz maksimāli pieļaujamā atbalsta intensitāte, kas noteikta citā atbalsta programmā vai individuālajā atbalsta projektā, nedz *de minimis* atbalsta robežvērtība, kas noteikta Komisijas regulas Nr.1408/2013 3.panta 2.punktā, noteikumu projekts paredz attiecīgus papildinājumus 2.pielikumā.  |
|  | Projekta izstrādē iesaistītās institūcijas | Noteikumu projektu ir sagatavojusi Zemkopības ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai netiešās pārvaldes iestādes, Latvijas Republikā reģistrētas komercsabiedrības un fiziskas personas kā potenciālie *de minimis* atbalsta projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējuma nav ietekmes uz tautsaimniecību, jo noteikumu projekts nosaka nevis *de minimis* atbalsta piešķiršanu, bet gan tā piešķiršanas un uzskaites kārtību. Administratīvais slogs nepalielināsies, jo noteikumu projektā ietvertās prasības nosaka kārtību, kādā atbalsta sniedzējs, aizpildot *de minimis* atbalsta uzskaites veidlapu Lauku atbalsta dienesta elektroniskajā pietikšanās sistēmā (EPS), nodrošina, ka pēc iespējas tiks samazināts risks, ka tiek pārsniegta *de minimis* atbalsta robežvērtība vienam *de minimis* atbalsta pretendentam, kura noteikta Komisijas regulas Nr.1408/2013 3.panta 2.punktā, kā arī maksimālā kumulatīvā *de minimis* atbalsta summa, ko dalībvalsts drīkst piešķirt saskaņā ar Komisijas regulas Nr.1408/2013 3.panta 3.punktu. |
| 3. | Administratīvo izmaksu monetārs novērtējums | Noteikumu projekts nenosaka *de minimis* atbalsta piešķiršanu, bet paredz tā piešķiršanas un uzskaites kontroles kārtību. Minētā kārtība tiks piemērota tikai tad, ja nozaru ministrijas izstrādās atbalsta programmas, kurās paredzēs *de minimis* atbalsta piešķiršanu. Administratīvo izmaksu palielinājums nav paredzēts. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina Komisijas regulas Nr. 1408/2013 normu prasību izpildi nacionālā līmenī. |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2013.gada 18.decembra Eiropas Komisijas (ES) regula Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1408/2013 6. panta 4.punkts. | Noteikumu projekta 5.punkts. | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tā kā noteikumu projekts nosaka tikai *de minimis* atbalsta uzskaites, piešķiršanas un kontroles kārtību un paredz nosacījumus, kas izriet tieši no Komisijas regulas Nr. 1408/2013, noteikumu projekta izstrādē nav nepieciešams iesaistīt sabiedrības pārstāvjus.  |

*Anotācijas III, IV un VII sadaļa – projekts šīs jomas neskar.*

Zemkopības ministrs J.Dūklavs

15.03.2016. 11:19

1413

I.Štromberga, 67027216

Inese.Stromberga@zm.gov.lv